আবু সুফিয়ান নিরাশ হয়ে মদিনা ছেড়ে মক্কার পথ ধরলেন। তার দেহমনে এক ধরনের অবশতা কাজ করছিল। নির্জীব হয়ে তিনি বসেছিলেন ঘোড়ার পিঠে। কোনরকম ব্যস্ততা নেই। ঘোড়াটি যেন মনিবের মনোভাব বুঝতে পারলো। সেও ঢিমেতালে পা চালাচ্ছিল মক্কার পথে। মালিক ঘোড়ার মর্জির ওপর ছেড়ে দিল চলার ভার। আবু সুফিয়ান তখন ছিল চরম বিপর্যস্ত ও উদাসীন। মনের চোখ দিয়ে সে দেখছিল মুহাম্মদের অতীত ও ভবিষ্যৎ। তার কল্পনার চোখ তাকে আশার আলো না দেখিয়ে তাকে টেনে নিয়ে যাচ্ছিল আরো গভীরতর অন্ধকারে।